CELEX: 62020CA0230
Language: el
Date: 2021-05-20 00:00:00
Title: Υπόθεση C-230/20: Απόφαση του Δικαστηρίου (όγδοο τμήμα) της 20ής Μαΐου 2021 [αίτηση του Augstākā tiesa (Senāts) (Λετονία) για την έκδοση προδικαστικής αποφάσεως] — «BTA Baltic Insurance Company» AAS κατά Valsts ieņēmumu dienests [Προδικαστική παραπομπή – Κανονισμός (ΕΟΚ) 2913/92 – Κοινοτικός τελωνειακός κώδικας – Άρθρο 195 – Άρθρο 232, παράγραφος 1, στοιχείο α' – Άρθρο 221, παράγραφος 3 – Κοινό δασμολόγιο – Είσπραξη του ποσού της τελωνειακής οφειλής – Γνωστοποίηση του ποσού των δασμών στον οφειλέτη – Προθεσμία παραγραφής – Αίτηση κατάπτωσης της εγγύησης στρεφόμενη κατά του τριτεγγυητή – Αναγκαστική εκτέλεση με σκοπό την καταβολή – Εύλογη προθεσμία]

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/23
            
         
      Απόφαση του Δικαστηρίου (όγδοο τμήμα) της 20ής Μαΐου 2021 [αίτηση του Augstākā tiesa (Senāts) (Λετονία) για την έκδοση προδικαστικής αποφάσεως] — «BTA Baltic Insurance Company» AAS κατά Valsts ieņēmumu dienests
      (Υπόθεση C-230/20) (1)
      
      (Προδικαστική παραπομπή - Κανονισμός (ΕΟΚ) 2913/92 - Κοινοτικός τελωνειακός κώδικας - Άρθρο 195 - Άρθρο 232, παράγραφος 1, στοιχείο α' - Άρθρο 221, παράγραφος 3 - Κοινό δασμολόγιο - Είσπραξη του ποσού της τελωνειακής οφειλής - Γνωστοποίηση του ποσού των δασμών στον οφειλέτη - Προθεσμία παραγραφής - Αίτηση κατάπτωσης της εγγύησης στρεφόμενη κατά του τριτεγγυητή - Αναγκαστική εκτέλεση με σκοπό την καταβολή - Εύλογη προθεσμία)
      (2021/C 278/32)
      Γλώσσα διαδικασίας: η λεττονική
      
         Αιτούν δικαστήριο
      
      Augstākā tiesa (Senāts)
      
         Διάδικοι στην υπόθεση της κύριας δίκης
      
      «BTA Baltic Insurance Company» AAS
      
         κατά
      
      Valsts ieņēmumu dienests
      
         Διατακτικό
      
      
                  1)
               
               
                  Το άρθρο 195 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών, έχει την έννοια ότι ο τριτεγγυητής τελωνειακής οφειλής που μνημονεύεται στο άρθρο αυτό δεν μπορεί να χαρακτηριστεί ως «οφειλέτης», κατά την έννοια του άρθρου 221, παράγραφος 3, του κανονισμού 2913/92, όπως τροποποιήθηκε με τον κανονισμό 1186/2009, και, επομένως, δεν μπορεί να εφαρμοστεί ως προς αυτόν η προβλεπόμενη στην εν λόγω διάταξη τριετής προθεσμία παραγραφής που αρχίζει από την ημερομηνία γένεσης της τελωνειακής οφειλής.
               
            
                  2)
               
               
                  Το άρθρο 232, παράγραφος 1, στοιχείο α', του κανονισμού 2913/92, όπως τροποποιήθηκε με τον κανονισμό 1186/2009, έχει την έννοια ότι η προβλεπόμενη στη διάταξη αυτή υποχρέωση των κρατών μελών να κάνουν χρήση όλων των δυνατοτήτων που παρέχονται από τις ισχύουσες διατάξεις προκειμένου να εξασφαλίζεται η καταβολή των δασμών εφαρμόζεται όχι μόνον στον οφειλέτη, αλλά και στον τριτεγγυητή, και ότι ο τελευταίος μπορεί, επομένως, να θεωρηθεί, δυνάμει του εν λόγω άρθρου 232, παράγραφος 1, στοιχείο α', ως ο καθού η αναγκαστική εκτέλεση ο οποίος υπόκειται στους κανόνες του κράτους μέλους σχετικά με την αναγκαστική εκτέλεση, συμπεριλαμβανομένων των κανόνων που αφορούν τις προθεσμίες.
               
            
                  3)
               
               
                  Ο απορρέων από την αρχή της ασφάλειας δικαίου κανόνας κατά τον οποίο πρέπει να τηρείται εύλογη προθεσμία παραγραφής έχει την έννοια ότι εφαρμόζεται στο μέσο ένδικης προστασίας που ασκείται κατά του τριτεγγυητή προκειμένου να εξασφαλιστεί η είσπραξη τελωνειακής οφειλής.
               
            
         (1)  ΕΕ C 255 της 3.8.2020.